《拟登极日五色云见》
明代·李之世

玉烛皇图固，金縢历数归。三辰方在御，五位俨垂衣。

佳气浮仙方，祥云捧禁闱。彩圜星纬动，光夹日轮辉。

万国瞻玄象，千官拜紫微。瑞烟长矞矞，冲穆想宸威。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。